**236/2009. (V.22.) számú határozat:**

**- Gergely József módosító indítványáról az egyes önkormányzati tulajdonban lévő ingatlanokkal kapcsolatos döntések meghozataláról szóló előterjesztés határozati javaslatához -**

Budapest Főváros VII. kerület Erzsébetváros Önkormányzatának Képviselő-testülete **elfogadja** - az előterjesztő által benyújtott - Gergely József módosító indítványát az egyes önkormányzati tulajdonban lévő ingatlanokkal kapcsolatos döntések meghozataláról szóló előterjesztés határozati javaslatához az alábbiak szerint:

A Képviselő-testület a beterjesztett 2. számú határozati javaslat „A” változatát fogadja el, a következő kiegészítéssel:

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Budapest VII. kerület Kazinczy u. 21. szám alatti épület (volt transzformátor ház) hasznosítására kiírt pályázat nyerteseként a Lugosi László Pétert, dr. Besnyő Lászlót, Kling Pétert és Reichert Gábort jelöli ki, egyben felhatalmazza a polgármestert, hogy a pályázat nyertesével előszerződést, illetve közművelődési megállapodást kössön, továbbá a pályáztatott helyiségcsoport felújítását követő 15 napon belül bérleti szerződést kössön az alábbi feltételekkel:

- a bérlet időtartama: 10 + 5 év (határozott idő)

- a bérlő a bérleti jog ellenértékének megfizetése alól mentesül,

- a bérleti díj mértéke a 2009. év vonatkozásában 4140.-Ft + ÁFA/nm/év, amely minden évben a KSH által közzétett fogyasztói árindex mértékével növekszik, a bérleti díjat a bérlő az épület felújítását követő birtokba vételtől köteles megfizetni,

- a bérlő az elnyert funkció kialakításával összefüggő építészeti munkák számlákkal igazolt ellenértékét a bérbe beszámíthatja oly módon, hogy a beszámítás a mindenkori havi bérleti díj 50 %-át nem haladhatja meg,

- a helyiségcsoport kulturális tevékenységre használható,

- a bérbeadás nem mentesíti a bérlőt az általa folytatott tevékenység gyakorlásához szükséges hatósági engedélyek megszerzése alól,

- a bérleti szerződést a fent meghatározott főbb feltételek, egyebekben pedig a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII törvényben, valamint az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 28/2000. (XII.23.) sz. önkormányzati rendeletben foglalt rendelkezések figyelembe vételével köthető meg, azzal az eltéréssel, hogy a bérbeadó rendkívüli felmondással megszüntetheti a bérleti szerződést, amennyiben a bérlő a közművelődési megállapodásban foglaltakat ismételten súlyosan megszegi, ezen belül különösen a vállalt funkciók működtetését felhívás ellenére nem biztosítja.

- a közművelődési megállapodás tartalmát illetően a pályázatban megjelölt kulturális tevékenységek irányadók.

A Képviselő-testület **felhatalmazza** a Polgármestert, hogy a közművelődési megállapodást és a bérleti előszerződést, majd a helyiségcsoport felújítását követően a bérleti szerződést megkösse.