**116/2011.(02.25.) Sz. PKB határozat**

* **ERLAK Kft. „v.a.” által bérelt Budapest VII. kerület Szinva utca 1. szám alatti földszinti helyiség bérleti szerződésének felmondása, a keletkezett bérleti díj hátralék elengedése –**

**1.**

**A Budapest Főváros VII. kerület Erzsébetvárosi Önkormányzat Képviselő-testületének Pénzügyi és Kerületfejlesztési Bizottsága úgy dönt, javasolja a Képviselő-testületnek, hogy az Erzsébetvárosi Lakásépítő Kft. „v.a.” által bérelt Budapest VII. kerület Szinva utca 1. szám alatti udvari földszinti helyiség után felhalmozott 16 havi összesen 226.011,- Ft összegű tartozás és kamatai megfizetésétől tekintsen el.**

**Az elengedés indoka, hogy a 100%-ban Erzsébetváros Önkormányzata tulajdonát képező Kft. 2006. december 12. napja óta végelszámolás alatt áll A Kft.-nek bevétele és értékesíthető vagyona nincs, ezért az eddig és az elkövetkezőekben jelentkező tartozások behajtására nincs lehetőség.**

**Felelős: Vattamány Zsolt polgármester**

**Határidő: azonnal**

**Végrehajtásért felelős: Dr. Gróza Zsolt Vagyongazd. Iroda mb. vezetője**

**2.**

**A Budapest Főváros VII. kerület Erzsébetvárosi Önkormányzat Képviselő-testületének Pénzügyi és Kerületfejlesztési Bizottsága úgy dönt, hogy Budapest Főváros VII. kerület Erzsébetváros Önkormányzata az Erlak Kft „v.a.” Budapest VII. kerület Szinva utca 1. szám alatti udvari földszinti helyiségre vonatkozó bérleti szerződését felmondja.**

**Felelős: Vattamány Zsolt polgármester**

**Határidő: azonnal**

**Végrehajtásért felelős: Dr. Gróza Zsolt Vagyongazd. Iroda mb. vezetője**

*A fenti határozatot a Bizottság egyhangúan (5 igen szavazattal) elfogadta.*